**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** 1985 թվականի դեկտեմբերի 6-ի Վարչական իրավախախտումների վերաբերյալ Հայաստանի Հանրապետության օրենսգրքի (այսուհետ՝ Օրենսգիրք) 40.3-րդ հոդվածում «խախտմամբ» բառերից հետո լրացնել «լրացնելը կամ» բառերով:

**Հոդված 2.** Օրենսգիրքը լրացնել նոր՝ 40.17-րդ հոդվածով՝

«**Հոդված 40.17. Կուսակցության (կուսակցությունների դաշինքում ընդգրկված կուսակցության) կամ թեկնածուի կողմից գույքի և եկամուտների մասին հայտարարագիր չներկայացնելը**

1. Կուսակցության (կուսակցությունների դաշինքում ընդգրկված կուսակցության) կողմից Հայաստանի Հանրապետության ընտրական օրենսգրքով սահմանված՝ գույքի և եկամուտների մասին հայտարարագիրն օրենքով սահմանված ժամկետում Հայաստանի Հանրապետության Կոռուպցիայի կանխարգելման հանձնաժողովինչներկայացնելը՝

առաջացնում է տուգանքի նշանակում կուսակցության (կուսակցությունների դաշինքի կամ դաշինքում ընդգրկված կուսակցության) պաշտոնատար անձի նկատ­մամբ նվազագույն աշխատավարձի հարյուրապատիկից երեքհարյուրապատիկի չափով:

2․ Թեկնածուի կողմից Հայաստանի Հանրապետության ընտրական օրենսգրքով սահմանված՝ գույքի և եկամուտների մասին հայտարարագիրն օրենքով սահմանված ժամկետում Հայաստանի Հանրապետության Կոռուպցիայի կանխարգելման հանձնաժողովին չներկայացնելը՝

առաջացնում է տուգանքի նշանակում նվազագույն աշխատավարձի հիսնապատիկից հարյուրապատիկի չափով։»։

**Հոդված 3.** Օրենսգիրքը լրացնել նոր՝ 40.18-րդ հոդվածով՝

«**Հոդված 40.18. Համայնքի ղեկավարի կողմից տեղամասային կենտրոնի և քվեարկության սենյակի բնութագրերի վերաբերյալ սխալ տեղեկություն տրամադրելը, տեղամասային կենտրոնի և քվեարկության սենյակի սահմանման կամ քվեարկության սենյակի կահավորման պարտականությունը չկատարելը**

1. Համայնքի ղեկավարի կողմից տեղամասային կենտրոնի և քվեարկության սենյակի բնութագրերի վերաբերյալ ընտրատարածքային ընտրական հանձնաժողովին սխալ տեղեկություններ տրամադրելը՝

առաջացնում է տուգանքի նշանակում նվազագույն աշխատավարձի երկուհարյուրապատիկից մինչև երեքհարյուրապատիկի չափով։

2. Համայնքի ղեկավարի կողմից տեղամասային կենտրոնի և քվեարկության սենյակի սահմանման կամ քվեարկության սենյակի կահավորման վերաբերյալ ընտրատարածքային ընտրական հանձնաժողովի պահանջը սահմանված ժամկետում չկատարելը կամ ոչ պատշաճ կատարելը՝

առաջացնում է տուգանքի նշանակում՝ նվազագույն աշխատավարձի եկուհարյուրապատիկից մինչև երեքհարյուրապատիկի չափով։»։

**Հոդված 4.** Օրենսգիրքը լրացնել նոր՝ 40.19-րդ հոդվածով.

«**Հոդված 40.19. Օրենքով սահմանված կարգի խախտմամբ կամ օրենքով չթույլատրված վայրում քարոզչական պաստառ, քարոզչական տպագիր և այլ նյութեր փակցնելը**

1. Նախընտրական քարոզչության ժամանակահատվածում օրենքով սահմանված կարգի խախտմամբ կամ օրենքով չթույլատրված վայրում քարոզչական պաստառ, քարոզչական տպագիր և այլ նյութեր փակցնելը կամ տեղադրելը՝

առաջացնում է տուգանքի նշանակում՝ նվազագույն աշխատավարձի հարյուրապատիկից մինչև երեքհարյուրապատիկի չափով։»։

**Հոդված 5.** Օրենսգրքի 223-րդ հոդվածի առաջին պարբերության 6-րդ կետում «40.16» թվերը փոխարինել «40.19» թվերով։

**Հոդված 6.** Օրենսգրքի 254-րդ հոդվածի՝

1) առաջին պարբերության 1-ին կետում «40.16» թվերը փոխարինել «40.19» թվերով,

2) առաջին պարբերության 1-ին կետում «հանձնաժողովը» բառը փոխարինել «հանձնաժողովի նիստն արձանագրողը կամ հանձնաժողովի այն անդամը, ում հայտնի է դարձել իրավախախտման մասին» բառերով,

3) երրորդ պարբերությունում «40.16» թվերը փոխարինել «40.19» թվերով,

4) երրորդ պարբերությունում «ընտրական հանձնաժողովի կողմից» բառերը փոխարինել «ընտրական հանձնաժողովի նիստն արձանագրողի կողմից կամ հանձնաժողովի այն անդամի կողմից, ում հայտնի է դարձել իրավախախտման մասին,» բառերով։

5) Օրենսգրքի 254-րդ հոդվածը լրացնել նոր պարբերությամբ.

«Սույն օրենսգրքի 40.1-ին, 40.2-րդ, 40.4-րդ, 40.6-40.9-րդ, 40.11-րդ, 40.13-40.19-րդ հոդվածներով նախատեսված վարչական իրավախախտումների վերաբերյալ գործերով՝ իրավասու ընտրական հանձնաժողովի նիստում վարչական իրավախախտման սույեկտի բացակայությամբ հարցը քննարկվում և արձանագրությունը կազմվում է, երբ տվյալներ կան գործի քննության տեղի և ժամանակի մասին նրան ծանուցելու վերաբերյալ և եթե նա չի ներկայացել և կամ չի ցանկացել մասնակցել նիստին կամ արձանագրության կազմմանը: Այդ դեպքում արձանագրութունը կազմվում է նրա բացակայությամբ և դրա օրինակն անմիջապես ուղարկվում է նրան նշելով սույն օրենսգրքի 267-րդ հոդվածով նախատեսված իր իրավունքներն ու պարտականությունները։»։

**Հոդված 7.** Օրենսգրքի 255-րդ հոդվածի՝

1) երրորդ պարբերության առաջին նախադասությունում «արձանագրությունը» բառից հետո լրացնել «, իսկ 40.1-ին, 40.2-րդ, 40.4-րդ, 40.6-40.9-րդ, 40.11-րդ, 40.13-40.19-րդ հոդվածներով նախատեսված իրավախախտումների վերաբերյալ գործերով նաև եթե անձը ծանուցված լինելով նիստի մասին ներկա չի գտնվել նիստին կամ չի մասնակցել արձանագրության կազմմանը,» բառերով,

2) չորրորդ պարբերության առաջին նախադասությունում «կազմելիս» բառից հետո լրացնել «, իսկ 40.1-րդ, 40.2-րդ, 40.4-րդ, 40.6-40.9-րդ, 40.11-րդ, 40.13-40.19-րդ հոդվածներով նախատեսված իրավախախտումների վերաբերյալ գործերով նաև ծանուցման մեջ,» բառերով։

**Հոդված 8․** Սույն օրենքն ուժի մեջ է մտնում 2024 թվականի հունվարի 1-ից։